Tħabbret ir-riżenja ta' Louis Giordemaina, Kap Eżekuttiv tal-Linja Nazzjonali Air Malta, li 9 xhur ilu inħatar flok l-Ingliż Peter Davies. B'hekk issa l-Air Malta għandha tlett kariġi fit-tmexxija li huma battala: dik ta' Kap Eżekuttiv, dik tal-Uffiċjal Ewlieni Finanzjarju u dik tal-Kap tar-Riżorsi Umani. Din ir-riżenja ġiet wara li tlett xhur ilu anke iċ-Chairman ta' dakinnhar tal-Air Malta Raymond Fenech kien irriżenja ................ anke hu għal raġunijiet personali. Floku inħatret li preżentement tokkupa ukoll il-kariga ta' General Manager tal-kumpanija li tipproduċi l-Coca Cola f'Malta. Donnu li l-Air Malta hi kalamita għall-problemi personali għax fi spazju ta' tlett xhur irriżenjaw kemm iċ-Chairman kif ukoll il-Kap Eżekuttiv, it-tnejn għal raġunijiet personali. Ħa ngħidha ċara. Għalkemm ma nafx x'inhi r-raġuni għar-riżenja kemm ta' Raymond Fenech minn Chairman kif ukoll ta' Louis Giordemaina minn Kap Eżekuttiv ma nemminx li r-raguni hi ta' natura personali. Hemm xi ħaġa oħra li s'issa għadha mhiex ċara u li f'xi ħin jew ieħor bla dubju toħroġ u nsiru nafu biha. fir-rapport tagħha ippubblikata ftit wara li ippubblikajt dan il-blogpost qed tgħid li Louis Giordemaina u ċ-Chairman tal-Air Malta Maria Micallef jidher li kellhom xi differenzi. Hu rappurtat ukoll li kien hemm iktar riżenji. Malajr sirna nafu kemm kienu personali r-raġunijiet għar-riżenja! Għaliex m'humiex kapaċi jgħidu l-affarijiet kif inhuma, mill-ewwel? Issa jonqos li nkunu nafu xi ħaġa oħra: dwar xiex kellhom differenza ta' opinjoni, tant gravi li Giordemaina ħass li kellu jwarrab dwarha?